קלינט איסטווד

קלינטון "קלינט" איסטווד, הבן (באנגלית: Clinton "Clint" Eastwood, Jr; נולד ב-31 במאי 1930) הוא שחקן, במאי, מפיק קולנוע ומלחין קולנוע אמריקאי. זוכה חמישה פרסי אוסקר - שני פרסים כבמאי, שני פרסים כמפיק ופרס הוקרה אחד. איסטווד ידוע בעיקר בזכות תפקידיו כאיש קשוח וחסר פשרות, למשל בסרט "הארי המזוהם", בטרילוגיית "האיש ללא שם", סדרת מערבוני הספגטי של סרג'ו לאונה, ובפרט בסרט "הטוב, הרע והמכוער" שבו גילם את "בלונדי" ("הטוב"). כבמאי הוא מוכר בזכות סרטי דרמה שטבועה בהם פסימיות כגון "הבלתי נסלח", "מיסטיק ריבר" ו"מיליון דולר בייבי". איסטווד נולד בסן פרנסיסקו, בקליפורניה שבארצות הברית. הוריו הם רות' ווד וקלינטון איסטווד האב. התגייס לצבא בשנת 1951 והשתחרר בשנת 1953. נרשם למכללת לוס אנג'לס ללמודי מנהל עסקים אך נשר לאחר זמן קצר. לאחר מכן, חתם על הסכם לשישה חודשים עם אולפני יוניברסל וכיכב בתפקידים משניים בסרטים סוג ב' כמו "נקמת היצור" ו"ליידי גודייבה". בין השנים 1959 ו-1965 כיכב בסדרה "עור לא מעובד" (אנ'). הפריצה הגדולה של איסטווד התרחשה בעקבות המערבון "בעבור חופן דולרים" (1964), שביים סרג'ו לאונה, תפקיד שהפך אותו לכוכב בינלאומי. סרטים נוספים בטרילוגיה הם "הצלפים" (1965) ו"הטוב, הרע והמכוער" (1966). ב-1971 החל את קריירת הבימוי שלו בבימוי הסרט "מיסטי" (על שדרן רדיו מנומנם ומעריצה אובססיבית). ב-1992 ביים ושיחק בסרט "בלתי נסלח" וזכה בפרס אוסקר לבמאי הטוב ביותר. סרט זה שבר את התבנית הקלאסית של המערבון האמריקאי (הטוב, הרע והנערה), ונחשב כיום למסמל את סיום תקופת המערבונים. בשנת 1995 הפיק וביים את הסרט הגשרים של מחוז מדיסון בשנת 2005 זכה בפרס אוסקר לבמאי הטוב ביותר בשנית, על סרטו "מיליון דולר בייבי". ב-2008 ב"גראן טורינו" נפרד איסטווד מדמות הפטריוט שגילם בסרטים קודמים. הסרט "Juror No. 2" בבימוי איסטווד יוקרן לראשונה בערב הסיום של פסטיבל הסרטים AFI ב-27 באוקטובר 2024. לאחר מכן, הסרט ייצא בהפצה מוגבלת בבתי קולנוע החל מ-1 בנובמבר. הסרט עוסק בג'סטין קמפ (בגילומו של ניקולס הולט), חבר מושבעים במשפט רצח מתוקשר, שמתמודד עם דילמה מוסרית שעלולה להשפיע על הכרעת המושבעים לגבי אשמת הנאשם. בסרט משתתפים שחקנים ידועים כמו טוני קולט, זוכה האוסקר ג'יי קיי סימונס, זואי דויטש, כריס מסינה, גבריאל באסו, לזלי ביב וקיפר סאת'רלנד. לאיסטווד שמונה ילדים משש נשים שונות, אך היה נשוי רק פעמיים, בסוף אוגוסט 2013 התגרש מאשתו זה 17 שנה דינה מריה רואיז. בנו, סקוט איסטווד, הוא שחקן ודוגמן. בתו פרנצ'סקה איסטווד, מהשחקנית פרנסיס פישר, אף היא שחקנית, דוגמנית, מנחת טלוויזיה ואשת חברה. בשנת 2012 אשתו דאז דינה ופרנצ'סקה היו משתתפי תוכנית ריאליטי "בבית של איסטווד". בשנות ה-80 של המאה ה-20 כיהן איסטווד שנתיים כראש עיריית כרמל שבקליפורניה, ארצות הברית. באוגוסט 2012, הציג קטע תיאטרלי בכנס לגיוס כספים עבור מיט רומני, מועמד המפלגה הרפובליקנית לנשיאות ארצות הברית, שנערך בסאן וואלי, איידהו, והצהיר על תמיכתו ברומני במירוץ לנשיאות. בתשובה לשאלה מדוע הוא תומך ברומני, השיב איסטווד בציטוט מהסרט "הארי המזוהם", כי "המדינה זקוקה לזריקת מרץ". איסטווד נוטה לליברטריאניזם. בבחירות לנשיאות ארצות הברית 2016 היה בין השחקנים הבודדים שתמכו במועמד דונלד טראמפ שלבסוף זכה, אך ארבע שנים לאחר מכן העביר את תמיכתו למייקל בלומברג. הביע תמיכה בישראל במלחמת חרבות ברזל.[דרוש מקור] 5 פרסי אוסקר: שני פרסים כבמאי, שניים כמפיק ופרס הוקרה אחד. איסטווד הוא הבמאי המבוגר ביותר אי פעם שזכה באוסקר-בשנת 2004, כשהיה בן 74. 3 פרסי גלובוס הזהב. זכה גם בפרס אריה הזהב ופרס דקל הזהב על מפעל החיים. נקמתו של היצור (Revenge of the Creature)‏, 1955. סרט המשך להיצור מהלגונה השחורה (Creature from the Black Lagoon) שבו לא השתתף. בסרט זה גילם איסטווד לבורנט במעבדה שנעלם לו עכבר עליו היה צריך להשגיח. טרנטולה (Tarantula)‏, 1955, בו גילם טייס המפציץ עכביש שגדל לממדים מפלצתיים כתוצאה מניסוי מדעי, השתחרר מהמעבדה והטיל אימה על המדינה. "בעבור חופן דולרים" (1964) - בתפקיד ג'ו (האיש ללא שם). "הצלפים" (1965) - בתפקיד: צייד הראשים מנקו. "הטוב, הרע והמכוער" (1966) - בתפקיד ״בלונדי״ (הטוב). "מצוד" (אנ') (1968) - בתפקיד: קוגן. "הנשרים פשטו עם שחר" (1968) - בתפקיד: סגן שייפר. "תלה אותם גבוה" (אנ') (1968) – בתפקיד: ג'ד קופר. "הנשרים הם רעבים" (1969) - בתפקיד: הוגן. "המכורים לזהב" (1969) - בתפקיד: ברדנר. "הנועזים בעורף האויב" (1970) - בתפקיד: טוראי קלי. "נקמניות" (1971) - בתפקיד: ג'ואן מק בארני. "הארי המזוהם" (1971) - בתפקיד: הארי קלהאן. "נגן לי שנית מיסטי" (או "מיסטי") (1971) - בתפקיד: שדרן הרדיו דייב. (סרט ראשון כבמאי) "ג'ו קיד" (1972) - בתפקיד: ג'ו קיד. "עיר ושמה גיהנום" (1973) - בתפקיד: ה״זר״. (גם במאי) "הארי המזוהם חוזר" (1973) - בתפקיד: הארי קלהאן. "חזיז ורעם" (1974) - בתפקיד: ת'אנדרבולט. "חיסול בפסגה" (1975) - בתפקיד: ג'ונתן האמלוק. (גם במאי) "איש ההפקר" (מוכר גם בשם "פורע החוק ג'וסי וולס") (אנ')‏ (1976) - בתפקיד ג'וסי וולס (גם במאי). "בכח החוק" ("הארי המזוהם 3") (1976) - בתפקיד: הארי קלהאן. "מלכודת לבלש" (1977) -בתפקיד: בן שוקלי. "מחפש צרות" (1978) - בתפקיד: פילו בדו. "הבריחה מאלקטרז" (1979) - בתפקיד: פרנק מוריס. "צרות בצרורות" (1980) - בתפקיד: פילו בדו. "ברונקו בילי" (1980) - בתפקיד: ברונקו בילי. (גם במאי) "איש ההונקי טונק" (1982) - בתפקיד: רד סטובל. (גם במאי) "שועל האש" (1982) - בתפקיד: מיטשל גאנט. (גם במאי) "מכת פתע" ("הארי המזוהם 4") (1983) - בתפקיד: הארי קלהאן. (גם במאי) "עיר לוהטת" (1984) - בתפקיד: לויטננט ספיר. "על חבל מתוח" (1984) - בתפקיד: הבלש ווס בלוק. "הנוקם" (1985) - בתפקיד: פריצ'ר. (גם במאי) "המקצוע: לוחם" (1986) - בתפקיד: רב-סמל "גאני" האייוויי. (גם במאי) "בירד" (1988) - מפיק ובמאי. "משחק המוות" ("הארי המזוהם 5") (1988) - בתפקיד: הארי קלהאן. "הקדילק הורוד" (1989) - בתפקיד: טומי נובאק. "צייד לבן לב שחור" (1990) - בתפקיד: ג'ון וילסון. (גם במאי) "שיעור באש" (1990) - בתפקיד: השוטר ניק פולובסקי. (גם במאי) "בלתי נסלח" (1992) - בתפקיד: ביל מוני. (גם במאי) "בקו האש" (1993) - בתפקיד: הסוכן פרנק הוריגאן. "עולם מושלם" (1993) - בתפקיד: רד גארנט. (גם במאי) "הגשרים של מחוז מדיסון" (1995) - בתפקיד: רוברט קינקייד. (גם במאי) "כוח להשחית" (1997) - בתפקיד: לות'ר ויטניי. (גם במאי) "חצות בגן הטוב והרע" (1997) - מפיק ובמאי. "פשע אמיתי" (1999) - בתפקיד: העיתונאי סטיב אברט. (גם במאי) "ספייס קאובויס" (2000) - בתפקיד: פרנק קורבין. (גם במאי) "רצח מתקתק" (2002) - בתפקיד: טרי מקֶיילבּ. (גם במאי) "מיסטיק ריבר" (2003) - מפיק ובמאי. "מיליון דולר בייבי" (2004) - בתפקיד: מאמן האגרוף פרנקי דאן. (גם במאי) "גיבורי הדגל" ו"מכתבים מאיוו ג'ימה" (2006) - מפיק ובמאי. "ההחלפה" (2008) - מפיק, במאי וכותב ומלחין המוזיקה. "גראן טורינו" (2008) - מפיק, במאי ובתפקיד: וולט קובאלסקי. "אינוויקטוס" (2009) - מפיק ובמאי. "מכאן והלאה" (2010) - מפיק ובמאי. "ג'יי אדגר" (2011) - מפיק ובמאי. "בחזרה למשחק" (2012) - מפיק ובתפקיד: גאס. "ג'רזי בויז" (2014) - מפיק ובמאי. "צלף אמריקאי" (2014) - מפיק ובמאי. "סאלי: נס על ההדסון" (2016) - מפיק ובמאי. "רכבת 15:17 לפריז" ‏(2018) - מפיק ובמאי. "הפרד" (2018) - מפיק, במאי, שחקן ראשי בתפקיד: ארל סטון. "ריצ'רד ג'וול" (2019) - מפיק, במאי "הדרך לגאולה" (2021) - מפיק, במאי, שחקן ראשי בתפקיד: מיקו. "Juror No. 2"‏ (2024) - במאי ומפיק קלינט איסטווד, ברשת החברתית אקס (טוויטר) קלינט איסטווד, במסד הנתונים הקולנועיים IMDb (באנגלית) קלינט איסטווד, באתר "אידיבי", מאגר הידע העברי לקולנוע ישראלי ועולמי קלינט איסטווד, באתר AllMovie (באנגלית) קלינט איסטווד, באתר Rotten Tomatoes (באנגלית) קלינט איסטווד, באתר Box Office Mojo (באנגלית) קלינט איסטווד, באתר Metacritic (באנגלית) קלינט איסטווד, במסד הנתונים הקולנועיים KinoPoisk (ברוסית) קלינט איסטווד, באתר AllMusic (באנגלית) קלינט איסטווד, באתר MusicBrainz (באנגלית) קלינט איסטווד, באתר Discogs (באנגלית) קלינט איסטווד, באתר Songkick (באנגלית) קלינט איסטווד, באתר Genius אורי קציר, קלינט איסטווד: ברונקו בירד סמואל בלומנפלד, לה מונד, הצל הגדול של הוליווד, באתר הארץ, 3 באוקטובר 2008 אורי קליין, עכבר העיר אונליין, נשים על פי קלינט איסטווד, באתר הארץ, 12 בדצמבר 2008 אמיר קמינר, קאן, לנצח קאובוי, באתר ynet, 25 בפברואר 2009 שמוליק דובדבני, מזל טוב, קאובוי, באתר ynet, 28 במאי 2010, כתבה וקטעי וידאו מסרטיו לרגל יום הולדתו ה-80 שרון נחמני, כשבאתי להוליווד, אמרו שאין לי עתיד: קלינט איסטווד חוגג 80, באתר nrg‏, 29 במאי 2010 אורון שמיר, עכבר העיר אונליין, שמונה עשורים ושמונה משפטי מחץ: קלינט איסטווד חוגג יום הולדת, באתר הארץ, 30 במאי 2010 אורי קליין, תפסיקו לזלזל בקלינט איסטווד, באתר הארץ, 18 ביולי 2014 דודי כספי, הטוב, הרע והמפואר, באתר ישראל היום, 13 במאי 2015 יאיר רוה, איסטווד הוא אמריקה, באתר כלכליסט, 27 במאי 2020 אורי קליין, 90 לאגדת הקולנוע קלינט איסטווד. קשה להאמין כמה זלזלו בו בתחילת הדרך, באתר הארץ, 30 במאי 2020 קלינט איסטווד, באתר אנציקלופדיה בריטניקה (באנגלית) Clayton Davis, Clint Eastwood’s ‘Juror No. 2’ Sets November Release Following World Premiere at AFI Film Fest Closing Night, Variety, ‏2024-09-12 (באנגלית אמריקאית) מירב ארד, קלינט איסטווד תומך ברומני לנשיאות ארצות הברית, חדשות מחלקה ראשונה, 4 באוגוסט 2012 פוסט בפייסבוק. מרב יודילוביץ', פרס "דקל הזהב" מיוחד הוענק לקלינט איסטווד, באתר ynet, 25 בפברואר 2009